దిలీప్‌కుమార్ గాంధీ

దిలీప్‌కుమార్ మన్సుఖ్లాల్ గాంధీ (1951 మే 09 - 2021 మార్చి 17) భారతదేశానికి చెందిన రాజకీయ నాయకుడు. అతను మహారాష్ట్రలోని, అహ్మద్‌నగర్ లోక్‌సభ నియోజకవర్గం నుండి 2009, 2014లో జరిగిన లోక్‌సభ ఎన్నికలలో , 15వ లోక్‌సభ , 16వ లోక్‌సభలకు వరుసగా రెండుసార్లు లోక్‌సభ సభ్యుడిగా ఎన్నికయ్యాడు. దిలీప్‌కుమార్ గాంధీ 2003 జనవరి 29 నుండి 2004 మార్చి 15 వరకు రేవులు, నౌకాయానం, జలరవాణా శాఖ సహాయ మంత్రిగా బాధ్యతలు నిర్వర్తించాడు.

 రాజకీయ జీవితం 
భారతీయ జనతా పార్టీ, అహ్మద్‌నగర్ జిల్లా పార్టీ సంస్థలో జనరల్ సెక్రటరీ, జాయింట్ సెక్రటరీ, ప్రెసిడెంటు వంటి కీలక పదవులను నిర్వహించడం ద్వారా గాంధీ రాజకీయ జీవితం ప్రారంభమైంది. అతను భారతీయ జనతా పార్టీ తరపున అహ్మద్‌నగర్ నగరపాలక సంస్థలో సభ్యుడుగా పనిచేసాడు. 1985లో అహ్మద్‌నగర్ నగరపాలక సంస్థ ఉపాధ్యక్షుడయ్యాడు.

 లోక్‌సభ సభ్యుడు 

 1999 భారత సార్వత్రిక ఎన్నికలలో అతను మహారాష్ట్ర లోని అహ్మద్‌నగర్ లోక్‌సభ నియోజకవర్గం నుండి 13వ లోక్‌సభకు ఎన్నికయ్యాడు. 2003 జనవరి 29 నుండి 2004 మార్చి 15 వరకు భారత ఓడరేవులు, షిప్పింగ్, జలమార్గాల మంత్రిత్వ శాఖ సహాయ మంత్రిగా పనిచేసాడు.
 2009 భారత సార్వత్రిక ఎన్నికలలో అదే అహ్మద్‌నగర్ లోక్‌సభ నియోజకవర్గం నుండి 15వ లోక్‌సభకు ఎన్నికయ్యాడు.
 2014 భారత సార్వత్రిక ఎన్నికల్లో 2,00,000 ఓట్లకు మించిన ఆధిక్యంతో తిరిగి ఎన్నికయ్యాడు. ఈ ఎన్నికలలో ప్రధానమంత్రి అభ్యర్థిగా నరేంద్ర మోడీ నాయకత్వంలో భారతదేశమంతటా బిజెపి భారీ విజయాన్ని సాధించింది.
 మరణం 
మన్సుఖ్లాల్ గాంధీ 2021 మార్చి 17న కొవిడ్-19 కారణంగా మరణించాడు.https://www.thehindu.com/news/national/former-union-minister-and-bjp-leader-dilip-gandhi-passes-away/article340

 మూలాలు 

వర్గం:1951 జననాలు
వర్గం:15వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు